สวัสดีคะ อายุ28ปี ประจำเดือนมาล่าสุด29 ม.ค มาทั้งหมด4วัน ณ.ตอนนี้10มี.ค แล้วรอบเดือนก็ยังไม่มาเลยคะ ซื้อที่ตรวจมาผลออกมาไม่ได้ตั้งครรภ์ รอบเดือนไม่มาเกิดจากอะไรคะ ช่วงเดือนที่แล้วมีเรื่องให้เคลียดจะเกี่ยวกันมั้ยคะ ควรจะทำตัวยังไงดีคะ ขอบล่วงหน้าคะ🙇🏻‍♀️
สวัสดีค่ะ ประจำเดือนมาช้า หรือหายไปเกิดได้จาก1.ตั้งครรภ์ เป็นสาเหตุที่พบได้บ่อยที่สุด โดยเฉพาะในหญิงวัยเจริญพันธุ์ ถ้าในระหว่างเดือนมีเพศสัมพันธ์ที่ไม่ได้ป้องกันก็สามารถเกิดได้ค่ะ วินิจฉัยโดยการตรวจระดับฮอร์โมนในเลือดหรือปัสสาวะ2.ถุงน้ำในรังไข่ ทำให้ประจำเดือนมาไม่สม่ำเสมอ มาช้า อาจมีอาการอื่นๆร่วมด้วยเช่น ขนดก สิว ผิวมัน น้ำหนักขึ้น3.ความเครียด แต่ไม่ควรทำให้ประจำเดือนขาดไปเป็นเดือนค่ะตอนนี้แนะนำว่าอาจซื้อชุดตรวจการตั้งครรภ์มาตรวจซ้ำอีกครั้ง โดยชุดตรวจการตั้งครรภ์จะให้ผลบวกหลังมีการปฏิสนธิ 10-14 วันขึ้นไป หรือสามารถไปตรวจยืนยันที่รพ.ได้เลยค่ะ ถ้าไม่ได้ตั้งครรภ์แพทย์จะต้องตรวจร่างกายอย่างละเอียดหรืออัลตราซาวน์หน้าท้องเพื่อหาสาเหตุอื่นสังเกตอาการถ้าปวดหน่วงท้องน้อยมากร่วมกับมีเลือดออกผิดปกติจากช่องคลอดที่มีัลักษณะไม่เหมือนประจำเดือน ให้รีบไปพบแพทย์ทันทีค่ะ